इलेक्ट्रानिक्स एवं आईटी मंत्रालय
प्रधानमंत्री श्री नरेन्द्र मोदी के नेतृत्व में पूर्वोत्तर में पूरी तरह से बदलाव : राज्य मंत्री श्री राजीव चंद्रशेखर
प्रधानमंत्री श्री नरेन्द्र मोदी के नेतृत्व में आज भारत दूसरे देशों या आतंकी समूहों के दबाव में नहीं झुकता : राज्यमंत्री श्री राजीव चंद्रशेखर
केंद्रीय कौशल विकास और उद्यमशीलता मंत्रालय और इलेक्ट्रॉनिक्स एवं सूचना प्रौद्योगिकी राज्य मंत्री श्री राजीव चंद्रशेखर ने आज कहा कि प्रधानमंत्री श्री नरेन्द्र मोदी का "सेवा, सुशासन और गरीब कल्याण के माध्यम से शासन का नया मॉडल"  ने पूर्वोत्तर क्षेत्र में जबरदस्त विकास की शुरुआत की है, जिससे यह निवेशकों के लिए एक आकर्षक स्थान बन गया है।
“साल 2014 से पहले, पूर्वोत्तर में विकास नहीं हुआ था और निवेशक इस क्षेत्र से दूर रहते थे क्योंकि यहां सड़कें, रेलवे नेटवर्क या हवाई संपर्क की कमी थी। आज यह क्षेत्र देश के अन्य क्षेत्रों की तरह ही जुड़ा हुआ है। प्रधानमंत्री श्री नरेन्द्र मोदी के नौ वर्षों के शासन में इसने उल्लेखनीय प्रगति की है और विदेशों के निवेशक हमसे जुड़ने के लिए उत्साहित हैं।" श्री राजीव चंद्रशेखर ने त्रिपुरा के खोवाई जिले के चकमा घाट कम्युनिटी हॉल में जनजाति मोर्चा की पहल पर आयोजित एक बैठक को संबोधित करते हुए यह बात कही।
इस बारे में बात करते हुए कि कैसे प्रधानमंत्री श्री नरेन्द्र मोदी के नेतृत्व ने पिछले 9 वर्षों में भारत की प्रतिष्ठा को एक निष्क्रिय लोकतंत्र से एक जीवंत और सक्रिय लोकतंत्र के रूप में बदल दिया है। श्री राजीव चंद्रशेखर ने कहा कि प्रधानमंत्री ने दिन के 24 घंटे, सप्ताह के सातों दिन केवल एक ही मिशन को ध्यान में रखकर अथक परिश्रम किया और वह है देश की प्रगति और विकास। उनकी व्यावहारिक नीतियों और योजनाओं के कारण हमारी अर्थव्यवस्था दुनिया की पांचवीं सबसे बड़ी अर्थव्यवस्था बन गई।
उन्होंने कहा कि जो 65 साल में हासिल नहीं हो सका, वह प्रधानमंत्री श्री नरेन्द्र मोदी के नेतृत्व में 9 साल में भारत ने हासिल कर लिया है। भारत जल्द ही अमेरिका और चीन के बाद दुनिया की तीसरी सबसे बड़ी अर्थव्यवस्था के रूप में उभरेगा।
विश्व व्यवस्था में भारत के बढ़ते कद का जिक्र करते हुए श्री राजीव चंद्रशेखर ने कहा, 'अब हम मदद मांगने के लिए दूसरे देशों के पास नहीं जाते। आज प्रधानमंत्री श्री नरेन्द्र मोदी के नेतृत्व में भारत और मजबूत होकर उभरा है। हम दूसरे देशों या आतंकी समूहों के दबाव में नहीं झुकते। हमारी सख्त कार्रवाइयों ने उन्हें हमारे खिलाफ किसी भी हमले की योजना बनाने से पहले दो बार सोचने पर मजबूर कर दिया है।'
श्री राजीव चंद्रशेखर त्रिपुरा के तीन दिवसीय दौरे पर कल अगरतला पहुंचे। इस यात्रा दौरान वे लोगों के विभिन्न वर्गों से मिल रहे हैं और राज्य में कौशल विकास प्रयासों की समीक्षा कर रहे हैं। इसके अलावा बाजार लिंकेज, क्षमता निर्माण और रोजगार सृजन के संबंध में लोगों की चिंताओं को दूर कर रहे हैं।
इससे पहले दिन में, उन्होंने कृष्णापुर के पास तेलियामुरा सब डिवीजन का दौरा किया और डीसीएम श्री सौरव दास ने उन्हें कौशल विकास एवं शैक्षणिक सुविधाओं की जानकारी दी। उन्होंने डीसीएम कार्यालय के सामने पौधारोपण भी किया। श्री राजीव चंद्रशेखर ने त्रिपुरा के जनजातीय कल्याण, हथकरघा, हस्तशिल्प और रेशम उत्पादन और सांख्यिकी मंत्री श्री बिकास देबबर्मा से मुलाकात की और राज्य में विभिन्न चुनौतियों और अवसरों पर चर्चा की।
श्री राजीव चंद्रशेखर बाद में अगरतला लौटेंगे और अगरतला-बांग्लादेश रेल परियोजना विकास तीर्थ का दौरा करेंगे। इसके अलावा भी उनके कई कार्यक्रम होंगे।
प्रधानमंत्री मोदी के मंत्रिमंडल में मंत्री बनने के बाद श्री राजीव चंद्रशेखर की त्रिपुरा की यह दूसरी आधिकारिक यात्रा है। इससे पहले वह यहां अगस्त 2022 में आए थे, जब उन्होंने तिरंगा रैली में हिस्सा लिया था।